Document ID: 31987R3815

Title and Content:
***** ΚΑΝΟΝΙΣΜΟΣ (ΕΟΚ) αριθ. 3815/87 ΤΗΣ ΕΠΙΤΡΟΠΗΣ της 17ης Δεκεμβρίου 1987 για την πώληση σε προκαθορισμένη κατ' αποκοπή τιμή ορισμένων βοείων κρεάτων με κόκαλα που κατέχονται από ορισμένους οργανισμούς παρεμβάσεως και προορίζονται για εξαγωγή, και για τροποποίηση του κανονισμού (ΕΟΚ) αριθ. 1687/76 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως των αγορών στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 467/87 (2), Εκτιμώντας: ότι ορισμένοι οργανισμοί παρεμβάσεως διαθέτουν σημαντικά αποθέματα κρεάτων με κόκαλα στην παρέμβαση· ότι μπορούν να διατεθούν σε ορισμένες τρίτες χώρες τα εν λόγω προϊόντα, ιδίως αφού αφαιρεθούν τα κόκαλα· ότι θα πρέπει, συνεπώς, να επιτραπεί η εξαγωγή των προϊόντων αυτών είτε ως έχουν είτε αφού αφαιρεθούν τα κόκαλα· ότι στην περίπτωση που θα αφαιρεθούν τα κόκαλα θα πρέπει να απαιτηθεί η εξαγωγή όλης της ποσότητας του έτους που προέρχεται από την αφαίρεση των κοκάλων· ότι θα πρέπει τα κρέατα αυτά να διατεθούν προς πώληση σε προκαθορισμένη τιμή κατ' αποκοπή σύμφωνα με τον κανονισμό (ΕΟΚ) αριθ. 985/81 της Επιτροπής (3)· ότι είναι απαραίτητο να προβλεφθεί η σύσταση ασφαλείας ενός ποσού αρκετά υψηλού για να υπάρξει εγγύηση της εξαγωγής αυτών των κρεάτων· ότι τα προϊόντα που κατέχονται από τους οργανισμούς παρεμβάσεως και προορίζονται για εξαγωγή υπάγονται στον κανονισμό (ΕΟΚ) αριθ. 1687/76 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3497/87 (5)· ότι θα πρέπει να διευρυνθεί το παράρτημα του εν λόγω κανονισμού όσον αφορά τις ενδείξεις που πρέπει να τίθενται στα αντίγραφα ελέγχου· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Γίνεται πώληση περίπου: - 1 000 τόνων βοείου κρέατος, που κατέχεται από τον ιταλικό οργανισμό παρεμβάσεως και παραλήφθηκαν πριν από την 1η Νοεμβρίου 1986, - 1 000 τόνων βοείου κρέατος με κόκαλα, που κατέχεται από τον οργανισμό παρεμβάσεως του Ηνωμένου Βασιλείου και παραλήφθηκαν πριν από την 1η Νοεμβρίου 1986. Η ποιότητα και οι τιμές εμφαίνονται στο παράρτημα Ι. 2. Η πώληση αυτή γίνεται σύμφωνα με τις διατάξεις του κανονισμού (ΕΟΚ) αριθ. 985/81. 3. Οι πληροφορίες οι σχετικές με τις ποσότητες καθώς και με τον τόπο που βρίσκονται αποθηκευμένα τα εν λόγω προϊόντα μπορούν να ληφθούν από τους ενδιαφερόμενους στις διευθύνσεις που αναφέρονται στο παράρτημα ΙΙ. Άρθρο 2 1. Τα κρέατα αυτά θα πρέπει να εξαχθούν προς έναν εκ των προορισμών για τους οποίους καθορίζεται επιστροφή για τα προϊόντα που υπάγονται στη διάκριση 0202 30 90 της συνδυασμένης ονοματολογίας. Η εξαγωγή πρέπει να γίνει είτε ως έχουν είτε μετά από αφαίρεση των κοκάλων κατά την επιλογή που θα κάνει ο εμπορευόμενος στην αίτηση αγοράς. 2. Εκτός από τις ενδείξεις που αναφέρονται στο άρθρο 2 παράγραφος 2 του κανονισμού (ΕΟΚ) αριθ. 2173/79 της Επιτροπής (6), ο εμπορευόμενος πρέπει να αναφέρει στην αίτηση αγοράς ότι τα κρέατα θα εξαχθούν είτε ως έχουν είτε μετά από αφαίρεση των κοκάλων. 3. Σε περίπτωση που αφαιρούνται τα κόκαλα, για τη συνολική ποσότητα του προϊόντος που καθορίζεται στο συμβόλαιο, θα πρέπει να αφαιρεθούν τα κόκαλα στο ίδιο κράτος μέλος. Άρθρο 3 1. Το ποσό της εγγύησης που προβλέπεται στο άρθρο 3 παράγραφος 1 του κανονισμού (ΕΟΚ) αριθ. 985/81 καθορίζεται σε 10 ECU ανά 100 χιλιόγραμμα. 2. Το ποσό της εγγύησης που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 985/81 καθορίζεται σε 130 ECU ανά 100 χιλιόγραμμα. Σε περίπτωση εφαρμογής του άρθρου 13 παράγραφος 3 του κανονισμού (ΕΟΚ) αριθ. 1687/76, το συμβόλαιο πωλήσεως δεν μπορεί να συναφθεί παρά μόνον αφού λάβει ο οργανισμός παρεμβάσεως που κατέχει τα προϊόντα τη βεβαίωση που αναφέρεται στην εν λόγω παράγραφο. Άρθρο 4 1. Σε περίπτωση που αφαιρούνται τα κόκαλα, η συνολική ποσότητα του κρέατος που προέρχεται μετά από την αφαίρεση των κοκάλων πρέπει να εξαχθεί. Μπορούν, ωστόσο, να εμπορευθούν στην Κοινότητα: τα κόκαλα, οι χονδροί τένοντες, οι χόνδροι, τεμάχια λίπους και άλλα κομμάτια που προκύπτουν από την αφαίρεση των κοκάλων. Η ποσότητα του κρέατος που θα εξαχθεί πρέπει να είναι τουλάχιστον 68 % του μεικτού βάρους του κρέατος κατά τη στιγμή που εξέρχεται από τα αποθέματα παρεμβάσεως. 2. Η ασφάλεια που αναφέρεται στο άρθρο 3 παράγραφος 2 δεν εκπίπτει παρά μόνον όταν προσκομισθούν οι αποδείξεις που αναφέρονται στο άρθρο 12 του κανονισμού (ΕΟΚ) αριθ. 1687/76 για όλη τη ποσότητα του κρέατος που προέρχεται από την αφαίρεση των κοκάλων. Επιπλέον εφαρμόζεται το άρθρο 13 παράγραφος 4 του εν λόγω κανονισμού. Άρθρο 5 1. Οι σάκοι, τα χαρτοκιβώτια ή άλλα μέσα συσκευασίας που περιέχουν τα κομμάτια χωρίς κόκαλα κλείονται ή σφραγίζονται με μόλυβδο από τις αρμόδιες αρχές και φέρουν τις ενδείξεις που επιτρέπουν την ταυτοποίηση του κρέατος χωρίς κόκαλα, κυρίως το καθαρό βάρος, τη φύση και τον αριθμό των κομματιών, καθώς και έναν αύξοντα αριθμό. 2. Στην περίπτωση που τα κρέατα χωρίς κόκαλα τίθενται υπό το καθεστώς που προβλέπεται στο άρθρο 5 του κανονισμού (ΕΟΚ) αριθ. 565/80 του Συμβουλίου (1), δεν επιτρέπονται οι επεξεργασίες που αναφέρονται στο άρθρο 4 παράγραφος 5 σημεία 2, 3 και 4 του κανονισμού (ΕΟΚ) αριθ. 798/80 της Επιτροπής (2). Άρθρο 6 1. Όσον αφορά τα κρέατα για τα οποία η αίτηση αγοράς περιλαμβάνει την ένδειξη ότι θα αφαιρεθούν τα κόκαλα πριν εξαχθούν, η εντολή αποσύρσεως που αναφέρεται στο άρθρο 6 παράγραφος 1 του κανονισμού (ΕΟΚ) αριθ. 1687/76, καθώς και τα έγγραφα που αναφέρονται στο άρθρο 12 στοιχείο α) του εν λόγω κανονισμού περιλαμβάνει μία από τις ακόλουθες ενδείξεις: - Para deshuesar y exportar posteriormente - Reglamento (CEE) no 3815/87 - Til udbening og senere udfoersel - forordning (EOEF) nr. 3815/87 - Zum Entbeinen und zur spaeteren Ausfuhr bestimmt - Verordnung (EWG) Nr. 3815/87 - Προορίζεται για αφαίρεση κοκάλων και για μεταγενέστερη εξαγωγή - Κανονισμός (ΕΟΚ) αριθ. 3815/87 - For boning and subsequent export - Regulation (EEC) No 3815/87 - Destinees au desossage et a l'exportation ulterieure - reglement (CEE) no 3815/87 - Destinate al disossamento e successivamente all'esportazione - regolamento (CEE) n. 3815/87 - Bestemd voor uitvoer na uitbening - Verordening (EEG) nr. 3815/87 - Destinada a desossagem e a ulterior exportacao - Regulamento (CEE) n o 3815/87. 2. Όσον αφορά τα κρέατα για τα οποία η αίτηση αγοράς περιλαμβάνει την ένδειξη ότι θα εξαχθούν ως έχουν, η εντολή αποσύρσεως που αναφέρεται στο άρθρο 6 του κανονισμού (ΕΟΚ) αριθ. 1687/76 φέρει μία από τις ακόλουθες ενδείξεις: - Para exportar en el estado en que se encuentra - Reglamento (CEE) no 3815/87 - Til udfoersel i uaendret stand - forordning (EOEF) nr. 3815/87 - Zur Ausfuhr in unveraendertem Zustand bestimmt - Verordnung (EWG) Nr. 3815/87 - Προορίζεται για εξαγωγή ως έχει - Κανονισμός (ΕΟΚ) αριθ. 3815/87 - For export without processing - Regulation (EEC) No 3815/87 - Destinees a l'exportation en l'etat - reglement (CEE) no 3815/87 - Destinate all'esportazione tal quale - regolamento (CEE) n. 3815/87 - Bestemd voor uitvoer in ongewijzigde staat - Verordening (EEG) nr. 3815/87 - Destinada a exportacao tal qual - Regulamento (CEE) n o 3815/87. Άρθρο 7 Ο κανονισμός (ΕΟΚ) αριθ. 1687/76 τροποποιείται ως εξής: Στο παράρτημα, μέρος ΙΙ «Προϊόντα που έχουν διαφορετική χρησιμοποίηση ή/και προορισμό από εκείνους που αναφέρονται υπό Ι », προστίθενται το ακόλουθο σημείο 46 και η σχετική σημείωση « (46)»: «46. Κανονισμός (ΕΟΚ) αριθ. 3815/87 της Επιτροπής της 17ης Δεκεμβρίου 1987 για την πώληση σε προκαθορισμένη κατ' αποκοπή τιμή ορισμένων βοείων κρεάτων με κόκαλα που κατέχονται από ορισμένους οργανισμούς παρεμβάσεως και προορίζονται για εξαγωγή (46): α) κατά την αποστολή του κρέατος με κόκαλα που προορίζεται για την αφαίρεση των κοκάλων: - θέση 104: - Para deshuesar y exportar posteriormente - Reglamento (CEE) no 3815/87 - Til udbening og senere udfoersel - forordning (EOEF) nr. 3815/87 - Zum Entbeinen und zur spaeteren Ausfuhr bestimmt - Verordnung (EWG) Nr. 3815/87 - Προορίζεται για αφαίρεση κοκάλων και για μεταγενέστερη εξαγωγή - Κανονισμός (ΕΟΚ) αριθ. 3815/87 - For boning and subsequent export - Regulation (EEC) No 3815/87 - Destinee au desossage et a l'exportation ulterieure - reglement (CEE) no 3815/87 - Destinate al disossamento e successivamente all'esportazione - regolamento (CEE) n. 3815/87 - Bestemd voor uitvoer na uitbening - Verordening (EEG) nr. 3815/87 - Destinada a desossagem e a ulterior exportacao - Regulamento (CEE) n o 3815/87, - θέση 106: - ημερομηνία συνάψεως του συμβολαίου πωλήσεως, - το βάρος του κρέατος, κατά την έξοδο από τα αποθέματα της παρεμβάσεως· β) κατά την εξαγωγή του κρέατος χωρίς κόκαλα: - θέση 104: - Para exportar - Reglamento (CEE) no 3815/87 - Til udfoersel - forordning (EOEF) nr. 3815/87 - Zur Ausfuhr bestimmt - Verordnung (EWG) Nr. 3815/87 - Προορίζεται για εξαγωγή - Κανονισμός (ΕΟΚ) αριθ. 3815/87 - For export - Regulation (EEC) No 3815/87 - Destinee a l'exportation - reglement (CEE) no 3815/87 - Destinate all'esportazione - regolamento (CEE) n. 3815/87 - Bestemd voor uitvoer - Verordening (EEG) nr. 3815/87 - Destinada a exportacao - Regulamento (CEE) n o 3815/87, - θέση 106: - ημερομηνία συνάψεως του συμβολαίου πωλήσεως, - το βάρος του κρέατος, κατά την έξοδο από τα αποθέματα της παρεμβάσεως. (46) ΕΕ αριθ. L 357 της 19. 12. 1987, σ. 24.» Άρθρο 8 Ο παρών κανονισμός αρχίζει να ισχύει στις 4 Ιανουαρίου 1988. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 17 Δεκεμβρίου 1987.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2449
614
5268
2737
2632

EuroVoc IDs (Expanded): 2449
614
5268
2737
2632

Dataset Source: meu

Split: train